Kanthong semar umumé urip ing lemah kang garing, ananging uga ana kang bisa urip ing lemah kang subur.[5] Kanthong semar uga ana kang bisa urip ing lemah kang ngandhut belerang (solfatra) lan lemah kang ora akèh kandhutan nitrogené.[1] Kanthong semar urip ing panggonan kebuka, kang ora akèh unsur harané lan nduwèni kelembaban udara kang cukup dhuwur. Kanthong semar urip ing alas tropis dhataran rendah, alas pegunungan, alas gambut, alas kerangas, gunung kapur, lan padang savana.[5] Didhasaraké minangka panggonan uripé, kanthong semar dibagi dadi 3 (telu) kelompok ya iku kanthong semar dhataran rendah, menengah lan dhataran dhuwur.[5]